india vs south africa 2nd t20: young wicket keeper rishabh pant under spotlight
IND vs SA 2nd T20: రిషబ్ పంత్‌కి ఆఖరి ఛాన్స్..! నెక్ట్స్ ఎవరు..?
భారత్, దక్షిణాఫ్రికా మధ్య ధర్మశాల వేదికగా ఆదివారం జరగాల్సిన తొలి టీ20 మ్యాచ్ వర్షం కారణంగా రద్దవగా.. బుధవారం రాత్రి రెండో టీ20 మ్యాచ్ మొహాలి వేదికగా జరగనుంది.
Samayam Telugu | Updated:
Sep 17, 2019, 03:08PM IST
హైలైట్స్
భారత్, దక్షిణాఫ్రికా మధ్య బుధవారం రెండో టీ20
ఇటీవల వెస్టిండీస్ పర్యటనలో ఫెయిలైన రిషబ్ పంత్
ధోనీని పక్కన పెట్టి మరీ అవకాశాలిస్తున్న భారత సెలక్టర్లు
తీవ్ర ఒత్తిడి నడుమ రెండో టీ20 ఆడనున్న రిషబ్ పంత్
వెస్టిండీస్‌ పర్యటనలో పేలవంగా విఫలమైన రిషబ్ పంత్‌ తీవ్ర ఒత్తిడి నడుమ దక్షిణాఫ్రికాతో టీ20 సిరీస్‌లో ఆడుతున్నాడు. సీనియర్ వికెట్ కీపర్ మహేంద్రసింగ్ ధోనీని పక్కన పెట్టి మరీ రిషబ్ పంత్‌కి సెలక్టర్లు అవకాశం కల్పిస్తుండగా.. ఈ యువ వికెట్ కీపర్ మాత్రం పేలవ షాట్ సెలక్షన్‌తో నిరాశపరుస్తున్నాడు. దీంతో.. దక్షిణాఫ్రికాతో సిరీస్‌లో ఫామ్‌లో నిరూపించుకోకపోతే.. అతనిపై వేటు వేసి ఇషాన్ కిషన్ లేదా సంజు శాంసన్‌లకి అవకాశమివ్వాలని భారత సెలక్టర్లు యోచిస్తున్నారు.
Read More: రిషబ్ పంత్ ఆటతీరు మార్చుకో..!: రవిశాస్త్రి ఫైర్
భారత టీ20 జట్టులోకి 2017, ఫిబ్రవరిలో అరంగేట్రం చేసిన రిషబ్ పంత్ .. ఇప్పటి వరకూ 18 మ్యాచ్‌లాడి 302 పరుగులు మాత్రమే చేయగలిగాడు. పవర్ హిట్టర్‌గా పేరొందిన పంత్ సగటు 21.57‌కాగా.. ఖాతాలో రెండు అర్ధశతకాలు మాత్రమే ఉన్నాయి. ఈ రెండేళ్ల వ్యవధిలో టీమిండియా తరఫున 21 ఫోర్లు, 14 సిక్సర్లు బాదిన పంత్.. ఐపీఎల్‌లో ఏకంగా 152 ఫోర్లు, 94 సిక్సర్లు బాదడం కొసమెరుపు.
Read More: భారత క్రికెటర్లకి కెప్టెన్ విరాట్ కోహ్లీ వార్నింగ్
మ్యాచ్ గమనంతో సంబంధం లేకుండా.. క్రీజులోకి వచ్చిన వెంటనే బ్యాట్ ఝళిపించే పంత్.. పేలవ షాట్ సెలక్షన్‌తో వికెట్లు చేజార్చుకోవడం పరిపాటిగా మారింది. దక్షిణాఫ్రికాతో సిరీస్‌లోనూ ఇలానే ఆడితే వేటు తప్పదని రెండు రోజుల క్రితం టీమిండియా హెడ్ కోచ్ రవిశాస్త్రి హెచ్చరించిన విషయం తెలిసిందే. టీ20 ప్రపంచకప్‌ నేపథ్యంలో.. ఫామ్‌ కోల్పోయిన క్రికెటర్లకి, యువ ఆటగాళ్లకి మూడు నుంచి ఐదు అవకాశాలుమాత్రమే ఇవ్వగలమని భారత కెప్టెన్ విరాట్ కోహ్లీ ఇటీవల స్పష్టం చేశాడు.